Hun vant fire av rennene i Skandinavisk Cup 2006/07, og vant cupen sammenlagt med 566 poeng. Hun vant også to av rennene i Norgesscupen i langrenn 2006/07, og kom på niendeplass sammenlagt. Hun slo gjennom i verdenstoppen i sprintsesongen 2006/2007, først ved å ta en overraskende fjerdeplass i Kuusamo i november 2006. I januar 2007 tok hun sin første pallplassering i verdenscupen med andreplass på sprinten i estiske Otepää. I Verdenscupen i langrenn 2006/07 kom hun på 24.-plass totalt, og hun kom på tiendeplass i sprintverdenscupen.